ئال کەپۆن
ئالفۆنسۆ گابریێل "ئال" کەپۆن (لەدایکبووی ١٧ی کانوونی دووەمی ١٨٩٩ - مردووە لە ٢٥ی کانوونی دووەمی ١٩٤٧) چەتەیەکی ئەمەریکی بوو کە لە سەردەمی قەدەغەکردنی کحول لە ئەمەریکا ناوبانگی دەرکرد.بۆ ماوەی حەوت ساڵ وەک سەرۆک مافیا کاری دەکرد و لەتەمەنی ٣٣ ساڵی کارەکەی بەکۆتا هات.

کەپۆن لەشاری نیو یۆڕک لەپاڵ پەنابەرە ئیتاڵیەکانی ئەوکات لەدایکبووە.سەرەتای تەمەنی چووە نێو تاقمێکی چەتەیی بەناوی (Five Point Gangs) کە کاری هێنانی کحولیان دەکرد.لەتەمەنی ٢٠ ساڵیدا کەپۆن دەچیتە شیکاگۆ و لەوێدا دەبێتە پاسەوانی سەرۆک مافیا جۆنی تۆریۆ.دوای ئەوەی تۆریۆۆ گولەباران دەکرێ بەڵام ڕزگاری دەبێ ، یەکسەر دەستلەکاردەکێشتەوە و کەپۆن لەشوێنی خۆی دادەنێ.
کەپۆن هەڵسا بە فراوانکردنی کارەکانی و بەرتیلدان بە تەواوی پۆلیسەکان شار و زیادکردنی توندوتیژی لە کارەکانیدا،چونکە بروای وابوو بەتوندوتیژی کارەکان بەباشتری دەڕۆن.

کەپۆن ئەوکاتە بووە جێێ باسی میدیاکان کاتێ لە یاریەکانی تۆپی پێ دەردەکەوت و بە ملیۆنان دۆلاری دەدا بە ڕێکخراوە خێرخوازیەکان بە ڕادەیەک کە بە "ڕۆبن هوودی سەردەم" ناویان دەهێنا.بەهۆی جەنگە دڕندەکەی ڕۆژی قەشە ڤالانتین لەڕۆژی ڤالانتاین کە جەنگێک بوو لەنێوان مافیا ئێرلەندیەکان و مافیا ئەمەریکیەکان و مافیا ئیتاڵیەکانی بەسەرکردایەتی ئەل کەپۆن ، حکومەت هەڵسا بە توندکردنی ئاسایشی شیکاگۆ بەمەبەستی ڕاگرتنی جەنگی مافیایی ئەوکات.

دوای ئەم ڕووداوانە کەپۆن تاوانبارکرا بە نەدانی باج و بەرپرسانی دادگای فیدڕالی جەختیان لەسەر ئەوەی کردەوە کە کەپۆن چەندە باجی نەداوە ، هەرچەندە کەپۆن بەڵێنی دانی تەواوی باجەکانی دا ، بەڵام بڕیاری ١١ ساڵ زیندانی کردنی بەسەردا سەپێنرا.دوات لەساڵی ١٩٣٩ کەپۆن ئازاد کرا .

کەپۆن سەرەتای زیندانیکردنی نەخۆشی مێشکی هەبوو ، و هەروەها دوای هەشت ساڵ لە زیندانیکردنەکەی نەخۆشیەکەی تەشەنەی سەند ، و لە ٢٥ی کانوونی دووەمی ١٩٤٧ کەپۆن بەهۆی جەڵدەی دڵەوە مرد.کەپۆن لەنێو چەتەکان و زۆربەی دانیشتوانی شیکاگۆ بە پاڵەوان وەسف دەکرێ بەهۆی یارمەتیدانی زۆری هەژارانەوە.

قوربانیەکانی دەستی کەپۆن

سەرچاوەکان 
١.ئینگلیزی

وتارە ھەتیوەکان
لەدایکبووانی ١٨٩٩
مردووانی ١٩٤٧